
Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физически лица в недвижим имот, представляващ УПИ ХІV-1874 в кв.39 по плана на ЦГЧ, гр.Бургас, съответен на ПИ с идентификатор 07079.610.425 по КККР на гр.Бургас, чрез продажба на общинската идеална част от имота
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило заявление с вх.№ 94-01-4458/08.02.2016 г., подадено от Стоян Ганчев Ганчев, за прекратяване на съсобственост в недвижим имот, представляващ УПИ ХІV-1874 в кв.39 по плана на ЦГЧ, гр.Бургас, чрез изкупуване на общинската идеална част от него.
Приложен е Нотариален акт за собственост върху недвижим имот, вписан в Служба по вписванията–Бургас с № 11, том ІІ, дело № 167, Вх.рег.№ 480 от 26.01.2010 г., легитимиращ заявителя и съпругата му Соня Жечкова Ганчева като собственици на 139,0004/416 кв.м ид.ч. от ПИ с идентификатор 07079.610.425 и с площ 416 кв.м по одобрените КККР на гр.Бургас.
Съгласно Акт за частна общинска собственост № 1265/19.04.1999 г., Община Бургас е собственик на 275,6/414,5 кв.м ид.ч. от УПИ ХІV-1874 в кв.39 по плана на ЦГЧ, гр.Бургас, одобрен със Заповед № 831/18.09.2001 г. на Зам.-кмет на Община Бургас, ведно със сутерен от полусъборена масивна сграда, застроен на 73,88 кв.м, отразен като част от сграда с идентификатор 07079.610.425.2 в одобрените КККР на гр.Бургас.
За разглеждания имот е изготвен градоустройствен анализ от Началник отдел „Устройствено планиране“ в дирекция „Устройство на територията“ при Община Бургас, съгласно който в същия се предвижда изпълнение на средноетажно жилищно застрояване на улична регулация и свързано по отношение на съществуващите сгради в съседните урегулирани поземлени имоти на север и юг.
Цитираното заявление с вх.№ 94-01-4458/08.02.2016 г. в Община Бургас е разгледано в Комисия, назначена с моя Заповед № 2710/30.09.2016 г. Същата е взела решение, обективирано в протокол от 11.08.2017 г., със становище, че разделянето на УПИ ХІV-1874 в кв.39 по действащия ПУП-ПРЗ на ЦГЧ, гр.Бургас на два самостоятелни урегулирани поземлени имота, в съответствие с посочените квоти на съсобствениците и при съобразяване с местоположението на съществуващите сгради, неизбежно ще наложи изменение в одобрения план за застрояване, което ще доведе до неефективна застройка и невъзможност да се усвоят пълноценно предвидените за имота градоустройствени показатели. Следователно за Община Бургас е целесъобразно съсобствеността в разглеждания урегулиран поземлен имот да бъде прекратена чрез продажба на общинската идеална част от него по реда на чл.36, ал.1, т.2 от Закона за общинската собственост.
Възложено е изготвяне на пазарна оценка от правоспособен независим оценител на недвижими имоти, вписан в регистъра към КНОБ, съгласно изискванията на чл.41, ал.2, във връзка с чл.22, ал.3 от ЗОС, за 275,6/414,5 кв.м ид.ч. от посочения имот, определена в размер на 566 650 (петстотин шестдесет и шест хиляди шестстотин и петдесет) лева, без ДДС.
Данъчната оценка за общинските 275,6/414,5 кв.м ид.ч. от УПИ ХІV-1874 в кв.39 по плана на ЦГЧ, гр.Бургас, съответен на ПИ с идентификатор 07079.610.425 по одобрените КККР на гр.Бургас, е в размер на 13 973,70 лева.
С оглед на гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет–Бургас, като взех предвид решение от 11.08.2017 г. на комисията, назначена с моя Заповед № 2710/ 30.09.2016 г., което възприемам изцяло, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36 от Закона за собствеността, чл.36, ал.1, т.2 от Закона за общинската собственост и чл.41, ал.1, т.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

РЕШЕНИЕ:
[bookmark: _GoBack]Да се прекрати съсобствеността между Община Бургас и Стоян Ганчев Ганчев с ЕГН***, с постоянен адрес: гр.Бургас, ж.к.„Славейков“***и Соня Жечкова Ганчева с ЕГН***, с постоянен адрес: гр.Бургас, ул.„Константин Фотинов“*, чрез продажба на общинските 275,6/414,5 кв.м ид.ч. от УПИ ХІV-1874 в кв.39 по действащия ПУП-ПРЗ на ЦГЧ, гр.Бургас, ведно с подобренията в имота, целият с площ 414 кв.м, с отреждане „за жилищно строителство“, при граници: север – УПИ ХІІ-1872 и УПИ ХІІІ-1873, изток – ул.„Константин Фотинов“, юг – УПИ ІІ-1877, запад – УПИ ІХ и УПИ ХІІ-1872, съответен на ПИ с идентификатор 07079.610.425 (нула седем нула седем девет точка шест едно нула точка четири две пет) и с площ 416 (четиристотин и шестнадесет) кв.м по КККР на гр.Бургас, одобрени със Заповед № РД-18-9/30.01.2009 г. на Изпълнителния директор на АГКК, при съседи: 07079.610.205, 07079.610.212, 07079.610.396, 07079.610.213, 07079.610.441, актувани с Акт за частна общинска собственост № 1265/19.04.1999 г., за сумата от общо 566 650 (петстотин шестдесет и шест хиляди шестстотин и петдесет) лева, без ДДС.

Приложение:
1. Заявление с вх.№ 94-01-4458/08.02.2016 г. в Община Бургас, подадено от Стоян Ганчев Ганчев;
2. Акт за частна общинска собственост № 1265/19.04.1999 г.;
3. Нотариален акт за собственост върху недвижим имот, вписан в Служба по вписванията–Бургас с № 11, том ІІ, дело № 167, Вх.рег.№ 480 от 26.01.2010 г.;
4. Справка, издадена на 11.08.2017 г. от СГКК–гр.Бургас, за ПИ с идентификатор 07079.610.425 по КККР на гр.Бургас;
5. Комбинирана скица-извадка с изх.№ 330/25.07.2017 г., издадена от отдел „Устройствено планиране“ в дирекция „Устройство на територията“ при Община Бургас, за УПИ ХІV-1874 в кв.39 по плана на ЦГЧ, гр.Бургас, окомплектована с градоустройствен анализ;
6. Протокол от 11.08.2017 г. на комисия, назначена със Заповед № 2710/30.09.2016 г. на Кмета на Община Бургас;

7. Експертна оценка за определяне на пазарната стойност на имота, изготвена от правоспособен независим оценител на недвижими имоти, вписан в регистъра към КНОБ;
8. Удостоверение за данъчна оценка с изх.№ 5202029658/09.08.2017 г., издадено от дирекция „Местни приходи от данъци, такси и реклама“ при Община Бургас;

